แห่จอง-ซื้อสลากทะลุ 6 หมื่นราย
มั่นใจแก้ขายเกินราคา-กรุงไทยยันโปร่งใส,อภิรัชต์ ลั่นพอใจระบบการซื้อ–จองล่วงหน้าสลากกินแบ่งรัฐบาลของแบงก์กรุงไทย หลังชาวบ้านแห่ลงทะเบียนแล้วกว่า 6 หมื่นคน เชื่อแก้ปัญหาขายเกินคู่ละ 80 บาทได้แน่ เดินหน้าฟันไม่เลี้ยงคนขายแพง จำคุก 1 เดือน ปรับ 1 หมื่นบาท ด้านผู้บริหารกรุงไทย การันตี เปิดจองวันแรก 3 ต.ค.นี้ ระบบคอมพิวเตอร์ไม่ล่มชัวร์,พลตรีอภิรัชต์ คงสมพงษ์ ประธานกรรมการสลากกินแบ่งรัฐบาล เปิดเผยภายหลังการนำผู้บริหารระดับสูงของสำนักงานสลากกินแบ่งรัฐบาล และผู้แทนจากธนาคารแห่งประเทศไทย (ธปท.) เดินทางมาดูระบบการซื้อและจองล่วงหน้าสลากฯ ที่ธนาคารกรุงไทย สำนักงานใหญ่ ว่า ระบบการซื้อและจองล่วงหน้าสลากฯของธนาคารกรุงไทย น่าพอใจมาก ทั้ง 3 หน่วยงาน ได้แก่ สำนักงานสลากฯ ธนาคารกรุงไทย และบริษัท ไปรษณีย์ไทย จำกัด ใช้เวลา 3 เดือน พัฒนาระบบการจองซื้อให้โปร่งใส ทันใจ และเป็นธรรม เพื่อให้ราคาสลากฯจำหน่ายได้คู่ละ 80 บาท,ส่วนการแก้ปัญหาสลากฯเกินราคาระยะที่ 2 ได้ใช้กลไกลมาควบคุมผู้ที่ถือโควตา เพื่อควบคุมราคาไม่ให้ขายเกินคู่ละ 80 บาท โดย ณ วันนี้ ผู้ที่ ถือสลากฯที่เป็นมูลนิธิ และองค์กร ที่มีสมาชิกเป็นผู้จำหน่าย หากขายเกินคู่ละ 70.40 บาท สมาชิกหรือตัวแทนสามารถมาซื้อสลากที่กองสลากฯได้เลย ส่วนผู้ที่ถือโควตาตั้งแต่ 20,000 ฉบับขึ้นไป หากต้องการยกเลิกโควตาสามารถทำได้เช่นกัน แม้โควตาทั้งหมดจะหมดอายุในเดือน ธ.ค.นี้ แต่จะถูกยึดเงินมัดจำ,สำหรับเฟสต่อไป ผู้ที่จำหน่ายสลากฯเกินคู่ละ 80 บาท จะใช้กฎหมายรัฐธรรมนูญชั่วคราว มาตรา 44 ดำเนินการอย่างเข้มงวด โดยหากกระทำผิด มีโทษจำคุก 1 เดือน ปรับ 10,000 บาท ซึ่งที่ผ่านมา อะลุ่มอล่วยมากแล้ว ขณะที่ผู้ถือโควตาที่จำหน่ายเกินราคา กรมสรรพากรได้เชิญไปสอบสวนแล้ว 4 ราย จาก 23 ราย สลากฯที่พิมพ์ออกมาใหม่ เพียงพอ ต่อความต้องการอย่างแน่นอน หากยังขายเกินราคาอีก จะจับจริง ไม่มีการอะลุ่มอล่วยเหมือนที่ผ่านมา,นายทรงพล ชีวะปัญญาโรจน์ รองกรรมการผู้จัดการใหญ่ ธนาคารกรุงไทย จำกัด (มหาชน) กล่าวว่า การให้บริการโครงการซื้อ-จองล่วงหน้า สลากกินแบ่งรัฐบาล มีผู้ลงทะเบียนเป็นตัวแทนจำหน่าย ระหว่างวันที่ 15-18 ก.ย.58 ทั้งสิ้น 62,865 ราย โดยในกรุงเทพฯมีสัดส่วนสูงสุดถึง 36% รองลงมาคือ ภาคตะวันออกเฉียงเหนือ 24% ภาคเหนือ 17% ภาคกลาง 11% ภาคตะวันออก 7% และภาคใต้ 6% ขณะที่สาขาของธนาคารกรุงไทย ที่มีผู้ลงทะเบียนสูงสุด คือสาขาวังสะพุง จังหวัดเลย 2,236 ราย,อย่างไรก็ตาม เชื่อว่าการเปิดจองซื้อสลากวันที่ 3-7 ต.ค.นี้ ระบบคอมพิวเตอร์ของธนาคาร จะไม่ล่ม เพราะจำนวนผู้ลงทะเบียน 62,865 ราย ถือว่าไม่มาก เมื่อเทียบกับกรณีที่ธนาคารเปิดให้จองซื้อหุ้นกู้ของบริษัทเอกชน และหุ้นสามัญของบริษัทเอกชนที่จดทะเบียนในตลาดหลักทรัพย์ ซึ่งมีจำนวนผู้จองซื้อมากกว่า 100,000 ราย,วันที่ 3 ต.ค. ซึ่งเป็นวันแรกของการเปิดจองซื้อสลากฯระบบคอมพิวเตอร์ของธนาคารสามารถรองรับได้ และการเปิดจองซื้อผ่านระบบคอมพิวเตอร์จะโปร่งใส ยุติธรรม ไม่สามารถล็อกได้ เพราะข้อมูลการจองซื้อที่โอนมาทั้งหมด เมื่อเข้าระบบ คอมพิวเตอร์จะประมวลผลเป็นรายวินาทีอัตโนมัติ พร้อมกับส่ง SMS ยืนยันไปยังผู้จองว่าได้รับจัดสรรแล้ว ส่วนผู้ที่ไม่ได้รับการจัดสรร จะส่ง SMS แจ้งว่าไม่ได้รับสิทธิ์ และโอนเงินค่าจองซื้อ พร้อมค่าธรรมเนียม 10 บาท คืนให้ ผู้จองภายในวันที่ 7 ต.ค.,ส่วน พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล กล่าวว่า ยอดลงทะเบียนจองสลากฯกว่า 62,000 ราย ถือว่าสูงมาก เป็นรายใหม่ประมาณ 10,000 กว่าราย ที่เหลืออีก 35,000 รายเป็นตัวแทนจำหน่ายเดิม และอีกส่วนหนึ่งเป็นสมาชิกลูกข่ายขององค์กรและคนพิการต่างๆ แต่เชื่อว่า ยอดลงทะเบียนจองสลากฯ หลังจากนี้จะไม่เพิ่มมากแล้ว และยอดสลากฯที่เพิ่มเข้าไปในตลาด 13 ล้านฉบับคู่ หรือ 26 ล้านฉบับ คิดเป็น สัดส่วน 26% ของสลากทั้งระบบ ถือว่ามากแล้ว น่าจะทำให้ขายยากมาก ขณะที่สำนักงานสลากฯ ประเมินว่า สลากฯที่เพิ่มเข้าไป 9 ล้านฉบับคู่ หรือ 20% ของสลากทั้งระบบถือว่ามากเกินพอแล้ว จากปัจจุบันพิมพ์ที่ 37 ล้านฉบับคู่ หรือ 74 ล้านฉบับ,ยอดเปิดจองขายสลากฯครั้งแรกนี้ มียอดสูง ถือเป็นครั้งแรกที่สำนักงานสลากฯ เปิดให้จอง-ซื้อสลากฯล่วงหน้า ทำให้หลายคนอยากร่วมเปิดหน้าประวัติศาสตร์ แต่เตือนไปแล้วว่า การจำหน่ายมีความเสี่ยงสูง มีเวลาขายเพียง 15 วัน และมีต้นทุนสูงถึง 70,400 บาทต่อ 10 ฉบับ หากจำนวน สลากฯ ออกมาในระบบมากกว่าที่ประเมินไว้ 9 ล้านฉบับคู่ ตลาดจะอิ่มตัว ขอให้เป็นผู้ค้ารายเดิมที่มีสลากไม่พอต่อการจำหน่ายมาจองเพิ่มตามกำลังการขาย ส่วนผู้ค้ารายใหม่ อยากให้ประเมินตลาดหลังจาก 1 งวด หรือ 2 งวดไปแล้ว หากผลีผลามเข้ามาอาจขาดทุนได้,ทั้งนี้ สำนักงานสลากฯ จะเริ่มจำหน่ายสลากแต่ละงวด หลังจากวันที่ออกสลาก 1 วัน คือ ทุกวันที่ 2 และวันที่ 17 ของทุกเดือน ซึ่งจะทราบแล้วว่าจะมีผู้ที่ไม่มารับสลากฯเท่าไร จากนั้นจะเอาจำนวนนี้ไปตั้งรวมเพื่อเป็นสลากฯจอง-ซื้อก่อนที่สลากฯจะออกในอีก 12 วัน เพื่อให้ผู้ที่ต้องการไปจำหน่ายเพิ่มเติม สลากฯนี้จะส่งไปไม่เกิน 3 วัน สำหรับคนที่จองในพื้นที่กรุงเทพฯ จะได้รับในวันถัดไป ส่วนในต่างจังหวัดและมีปริมาณมาก เช่น จ.เลย ใช้เวลา 2-3 วัน.
อภิรัชต์ ลั่นพอใจระบบการซื้อ–จองล่วงหน้าสลากกินแบ่งรัฐบาลของแบงก์กรุงไทย หลังชาวบ้านแห่ลงทะเบียนแล้วกว่า 6 หมื่นคน เชื่อแก้ปัญหาขายเกินคู่ละ 80 บาทได้แน่ เดินหน้าฟันไม่เลี้ยงคนขายแพง
อภิรัชต์ คงสมพงษ์,ธนาคารกรุงไทย,สลากกินแบ่งรัฐบาล,แบงก์กรุงไทย,ขายเกินราคา,แห่ลงทะเบียน,รัฐธรรมนูญชั่วคราว,ไทยรัฐฉบับพิมพ์